Diari Oficial de la Generalitat Valenciana


Sumari del DOGV 8058, del 08-06-2017 (2017/4030)

Resolució de l'informe ambiental i territorial estratègic, en el procediment simplificat d'avaluació ambiental i territorial estratègica, de la 79a modificació puntal del Pla general, modificació de l'entorn de l'illa B del sector IV, barranc Sant Nicolau.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8058

Data del DOGV
:   08-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4030


Data del document
:   09-05-2017

Organisme emissor
:   Ajuntament de Gandia

Tipus de document
:   Resolució

Descriptors 

:   * Gandia
    * administració local
    * pla d'urbanisme

Resolució de l'informe ambiental i territorial estratègic, en el procediment simplificat d'avaluació ambiental i territorial estratègica, de la 79a modificació puntal del Pla general, modificació de l'entorn de l'illa B del sector IV, barranc Sant Nicolau. [2017/4030]  
La Junta de Govern de la ciutat de Gandia ?en qualitat d'òrgan ambiental i territorial municipal, en virtut del Decret 2016-4019- en sessió ordinària celebrada el 8 de maig de 2017, vista la proposta formulada pel coordinador general d'Urbanisme i Habitatge i president de la comissió tècnica de suport a aquest òrgan de 27 d'abril, ha resolt emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 79a modificació puntual de l'ordenació detallada del Pla general (79a MOD PG), de conformitat amb els criteris de l'annex VII de la LOTUP, per no tenir efectes significatius sobre el medi ambient, amb la fi de continuar la tramitació de l'expedient conforme a la normativa urbanística.  
El projecte de modificació consisteix en la reordenació urbanística de l'entorn de l'illa B de la unitat d'execució Riu Sant Nicolau, sector IV Barranc de Gandia, sense alterar els paràmetres d'edificació ni minvar les superfícies de la zona verda d'acord amb les determinacions del pla parcial aprovat el 16 de novembre de 1987.  
El document inicial estratègic (DIE) planteja 3 alternatives i opta per la número 2.  
S'efectua consulta a:  
- Departament de Serveis Bàsics al Ciutadà de l'Ajuntament de Gandia.  
- Departament de Trànsit i Mobilitat de l'Ajuntament de Gandia.  
  
- Servei d'Ordenació del Territori de la Conselleria d'Habitatge, Obres Públiques i Vertebració del Territori, i  
- Confederació Hidrogràfica del Xúquer.  
Vistos els informes rebuts, amb data 26.04.2017, el cap de Servei de Planificació Urbanística conclou que caldrà adaptar el projecte de modificació del Pla general als requeriments de la Confederació Hidrogràfica del Xúquer i del Servei d'Ordenació del Territori, abans de sotmetre l'expedient a informació pública en la fase de tramitació urbanística.  
  
Finalitzat el període de consulta a les administracions afectades, l'òrgan ambiental i territorial municipal resol:  
Primer. Concloure que la proposta de modificació puntual del Pla general número 79, que consisteix en la reordenació urbanística de l'entorn de l'illa B de la unitat d'execució Riu Sant Nicolau, sector IV Barranc de Gandia, sense alterar els paràmetres d'edificació ni minvar les superfícies de la zona verda, no té efectes significatius sobre el medi ambient d'acord amb els criteris establits en l'annex VII de la LOTUP.  
  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la modificació puntual de l'ordenació detallada número 79 del Pla general de Gandia, i designar com a alternativa més idònia mediambientalment l'alternativa 2 del document inicial estratègic.  
  
Tercer. Incloure aquest informe en la documentació de l'instrument de planejament urbanístic als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística de l'instrument de planejament.  
Quart. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP. I en la pàgina web municipal de conformitat amb el Decret 2016-4019.  
Cinqué. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
Sisé. Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana, no s'aprovara aquesta modificació en el termini màxim de 4 anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Seté. Traslladar aquesta resolució a la mercantil promotora i al tècnic redactor perquè adapte i complete la documentació del projecte de modificació d'acord amb els informes de la Confederació Hidrogràfica del Xúquer, del Servei d'Ordenació del Territori i del cap de Servei de Planificació Urbanística, esmentats.  
  
Gandia, 9 de maig de 2017.- El secretari general del Ple (R Conselleria de Presidència 13.12.2012; DOGV 26.12.2012): Lorenzo Pérez Sarrión.